รัฐบาลไทย-ข่าวทำเนียบรัฐบาล-รมว.สุชาติ กล่าวสุนทรพจน์งาน GrabNEXT มุ่งยกระดับคุณภาพชีวิตแรงงานนอกระบบ เพื่อคุณภาพชีวิตที่ดีกว่า
วันพุธที่ 6 กรกฎาคม 2565
รมว.สุชาติ กล่าวสุนทรพจน์งาน GrabNEXT มุ่งยกระดับคุณภาพชีวิตแรงงานนอกระบบ เพื่อคุณภาพชีวิตที่ดีกว่า
รมว.สุชาติ กล่าวสุนทรพจน์งาน GrabNEXT มุ่งยกระดับคุณภาพชีวิตแรงงานนอกระบบ เพื่อคุณภาพชีวิตที่ดีกว่า
นายสุชาติชมกลิ่นรัฐมนตรีว่าการกระทรวงแรงงานร่วมเป็นเกียรติกล่าวสุนทรพจน์ในหัวข้อ“BetterLife for Ridersยกระดับคุณภาพชีวิตแรงงานนอกระบบเพื่อคุณภาพชีวิตที่ดีกว่า”ในงานGrabNEXT “ยกระดับประเทศไทยเพื่อชีวิตที่ดีกว่า”โดยมีคุณวรฉัตรลักขณาโรจน์กรรมการบริหารแกร็บประเทศไทยร่วมต้อนรับและกล่าวถึงวัตถุประสงค์การจัดงานถึงบทบาทของแกร็บประเทศไทยในการส่งเสริมและยกระดับคุณภาพชีวิตของคนในสังคมภายใต้การทํางานแห่งโลกยุคใหม่ความเท่าเทียมทางดิจิทัลและการรักษาสิ่งแวดล้อมอย่างยั่งยืนณโรงแรมดิแอทธินีโฮเทลแบงค็อก,อะลักซ์ซูรีคอลเล็คชั่นโฮเทลถนนวิทยุเขตปทุมวันกรุงเทพมหานคร
นายสุชาติกล่าวว่าในช่วงสถานการณ์โควิด- 19แพลตฟอร์มที่เข้าถึงผู้บริโภคในช่วงดังกล่าวคือธุรกิจรับส่งอาหารหรือพัสดุเนื่องจากพี่น้องแรงงานบางส่วนไม่นิยมออกนอกสถานที่ในช่วงสถานการณ์โควิด-19และในบางช่วงที่มีมาตรการล็อคดาวน์เพื่อให้สอดคล้องกับมาตรการด้านสาธารณสุขของรัฐส่งผลให้มีพี่น้องแรงงานหันมาสนใจเป็นพนักงานขับรถส่งสินค้าจํานวนเพิ่มมากขึ้นบางส่วนทําเป็นอาชีพหลักบางส่วนทําเป็นอาชีพเสริมเพื่อสร้างรายได้อีกช่องทางและกระทรวงแรงงานมิได้นิ่งนอนใจรัฐบาลภายใต้การนําของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอกประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานให้ความสําคัญกับการพัฒนาคุณภาพชีวิตแรงงานทั้งแรงงานในระบบและแรงงานนอกระบบสําหรับพี่น้องแรงงานนอกระบบที่มีมากกว่า19.6ล้านคนและมีหลากหลายรูปแบบเช่นพนักงานส่งสินค้าและบริการหาบเร่แผงลอยพนักงานขับแท็กซี่เป็นต้นแน่นอนว่ากลุ่มแรงงานนอกระบบมีจํานวนมากและการเข้าถึงสิทธิประโยชน์ต่างๆยังไม่มากเท่าที่ควรกระทรวงแรงงานจึงได้ผลักดันร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบพ.ศ. ....เพื่อให้แรงงานนอกระบบสามารถเข้าถึงสิทธิขั้นพื้นฐานในการประกอบอาชีพมีความปลอดภัยในการทํางานมีหลักประกันทางสังคมมีการรวมกลุ่มจัดตั้งเป็นองค์กรได้รับการส่งเสริมคุ้มครองและพัฒนาสู่คุณภาพชีวิตที่ดี
นายสุชาติยังกล่าวถึงสาระสําคัญของพ.ร.บ.ฉบับนี้จะทําให้แรงงานมีสัญญาการทํางานที่เป็นธรรม(Fair Agreement)เช่นไม่กําหนดเงื่อนไขทําให้ต้องเร่งรีบทํางานอย่างมีความเสี่ยงหรือต้องทํางานหนักเกินปกติจนเสียสุขภาพผลตอบแทนที่เป็นธรรม(Fair Reward)การจ่ายค่าตอบแทนตามอัตราและระยะเวลาที่กําหนดสวัสดิการและหลักประกันขั้นพื้นฐาน(Welfare Fund)การจัดตั้งกองทุนเพื่อแรงงานนอกระบบให้สามารถเข้าถึงแหล่งเงินกู้ได้อย่างเหมาะสมสิทธิในการอุทธรณ์การสอบสวนการพักงานรวมทั้งสิทธิในการรวมกลุ่มเจรจาต่อรองของผู้ใช้แรงงานแพลตฟอร์มโดยต้องขึ้นทะเบียนและแจ้งข้อบังคับต่อหน่วยงานที่รับผิดชอบทั้งนี้พี่น้องแรงงานนอกระบบสามารถเข้าถึงความคุ้มครองและสิทธิประกันสังคมเพื่อดูแลในกรณีประสบอันตรายหรือเจ็บป่วยกรณีทุพพลภาพกรณีเสียชีวิตกรณีชราภาพและกรณีสงเคราะห์บุตรขึ้นอยู่กับทางเลือกที่พี่น้องแรงงานเลือกเป็นผู้ประกันตนมาตรา40ปัจจุบันมีพี่น้องแรงงานนอกระบบเข้าร่วมมาตรา40กว่า10.79ล้านคนสําหรับประกันสังคมมาตรา40นั้นมีอยู่3ทางเลือกทางเลือกที่1จ่าย70บาท/เดือนได้รับสิทธิ3กรณีคือกรณีประสบอันตรายหรือเจ็บป่วยรับค่าทดแทนขาดรายได้กรณีผู้ป่วยในวันละ300บาทกรณีทุพพลภาพรับเงินทดแทนการขาดรายได้500 -1,000บาทและกรณีเสียชีวิตได้รับค่าทําศพ25,000บาททางเลือกที่2จ่าย100บาท/เดือนได้รับสิทธิ4กรณีเช่นเดียวกับกรณีที่1และเพิ่มเติมคือกรณีชราภาพและทางเลือกที่3จ่าย300บาทได้รับสิทธิ5กรณีเช่นเดียวกับกรณีที่2และเพิ่มเติมคือกรณีสงเคราะห์บุตรตั้งแต่แรกเกิดถึง6ปีบริบูรณ์คนละ200บาทคราวละไม่เกิน2คน
“ขอขอบคุณแกร็บประเทศไทยตลอดจนธุรกิจแพลตฟอร์มต่างๆที่มีส่วนช่วยประเทศชาติและประชาชนแรงงานกลุ่มนี้จะต้องได้รับความคุ้มครองและมีหลักประกันทางสังคมเช่นเดียวกับแรงงานกลุ่มอื่นๆการจัดงานในวันนี้จะเป็นส่วนหนึ่งที่แสดงออกถึงความรับผิดชอบต่อสังคมด้านแรงงานของแกร็บประเทศไทยเป็นการสร้างโอกาสในการเข้าถึงการสร้างงานสร้างอาชีพของคนจํานวนมากในตลาดแรงงานของประเทศไทยรวมทั้งมีส่วนสําคัญในการสนับสนุนโยบายด้านเศรษฐกิจดิจิทัลและการพัฒนาแรงงานของประเทศ”นายสุชาติกล่าวท้ายสุด
+++++++++++++++++++
กองเผยแพร่และประชาสัมพันธ์
6กรกฎาคม2565